Απόφαση της Επιτροπής

της 26ης Μαρτίου 2004

σχετικά με την αναγνώριση του συστήματος δικτύων επιτήρησης για τις εκμεταλλεύσεις εκτροφής βοοειδών που εφαρμόζεται σε κράτη μέλη ή σε περιφέρειες κρατών μελών σύμφωνα με την οδηγία 64/432/ΕΟΚ

[κοινοποιηθείσα υπό τον αριθμό Ε(2004) 986]

(Κείμενο που παρουσιάζει ενδιαφέρον για τον ΕΟΧ)

(2004/315/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών(1), και ιδίως το άρθρο 14 παράγραφος 5 πρώτο εδάφιο,

Εκτιμώντας τα ακόλουθα:

(1) Σύμφωνα με την οδηγία 64/432/EΟΚ, τα βοοειδή εκτροφής και απόδοσης που προορίζονται για το εμπόριο πρέπει να υποβάλλονται σε ατομική δοκιμή φυματίωσης, βρουκέλωσης και ενζωοτικής λεύκωσης, αντιστοίχως, εκτός εάν κατάγονται ή προέρχονται από κράτος μέλος ή περιφέρεια κράτους μέλους που έχει αναγνωριστεί επίσημα ως απαλλαγμένη από τις προαναφερόμενες νόσους ή εάν στο έδαφος του εν λόγω κράτους μέλους εφαρμόζεται αναγνωρισμένο σύστημα δικτύων επιτήρησης.

(2) Η Γαλλία έχει αναγνωριστεί επίσημα ως απαλλαγμένη από τη φυματίωση και την ενζωοτική λεύκωση των βοοειδών, σύμφωνα με την απόφαση 2003/467/ΕΚ της Επιτροπής(2), οι δε αγέλες βοοειδών της κηρύχθηκαν επίσημα απαλλαγμένες κατά 97,33 % από τη βρουκέλωση των βοοειδών στις 31 Δεκεμβρίου 2002.

(3) Η απόφαση 2002/907/ΕΚ της Επιτροπής(3) αναγνωρίζει προσωρινά το σύστημα δικτύων επιτήρησης για τις εκμεταλλεύσεις εκτροφής βοοειδών που εφαρμόζεται στη Γαλλία σύμφωνα με την οδηγία 64/432/ΕΟΚ. Σύμφωνα με την εν λόγω απόφαση απαιτείται η επανεξέταση της προσωρινής έγκρισης του συστήματος δικτύων επιτήρησης πριν από τις 30 Aπριλίου 2004.

(4) Ο έλεγχος από εμπειρογνώμονες της Επιτροπής και η σχετική τεκμηρίωση που παρασχέθηκε από τις αρμόδιες γαλλικές αρχές καταδεικνύουν την πρόοδο που έχει σημειωθεί για την εξασφάλιση του πλήρως επιχειρησιακού χαρακτήρα του συστήματος δικτύων επιτήρησης για τις εκμεταλλεύσεις εκτροφής βοοειδών που εφαρμόζεται στη Γαλλία.

(5) Κατά συνέπεια, πρέπει να εγκριθεί το σύστημα δικτύων επιτήρησης για τις εκμεταλλεύσεις εκτροφής βοοειδών που εφαρμόζεται στη Γαλλία.

(6) Η απόφαση 2002/544/EΚ της Επιτροπής(4) αναγνωρίζει το σύστημα δικτύων επιτήρησης για τις εκμεταλλεύσεις εκτροφής βοοειδών που εφαρμόζεται στο Βέλγιο σύμφωνα με την οδηγία 64/432/EΟΚ.

(7) Είναι σκόπιμο να συγκεντρωθούν σε μια ενιαία απόφαση τα κράτη μέλη ή οι περιφέρειες των κρατών μελών όπου εφαρμόζεται και εγκρίνεται σύμφωνα με την οδηγία 64/432/EΟΚ σύστημα δικτύων επιτήρησης για τις εκμεταλλεύσεις εκτροφής βοοειδών.

(8) Κατά συνέπεια, πρέπει να καταργηθούν οι αποφάσεις 2002/544/EΚ και 2002/907/EΚ και να αντικατασταθούν από την παρούσα απόφαση.

(9) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα για την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα συστήματα δικτύων επιτήρησης για τις εκμεταλλεύσεις εκτροφής βοοειδών τα οποία εφαρμόζονται σύμφωνα με το άρθρο 14 της οδηγίας 64/432/ΕΟΚ στα κράτη μέλη ή στις περιφέρειες των κρατών μελών που απαριθμούνται στο παράρτημα της παρούσας απόφασης εγκρίνονται.

Άρθρο 2

Οι αποφάσεις 2002/544/EΚ και 2002/907/EΚ καταργούνται.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 26 Μαρτίου 2004.

Για την Επιτροπή

David Byrne

Μέλος της Επιτροπής

(1) ΕΕ 121 της 29.7.1964, σ. 1977/64· οδηγία όπως τροποποιήθηκε τελευταία από τον κανονισμό (ΕΚ) αριθ. 21/2004 του Συμβουλίου (ΕΕ L 5 της 9.1.2004, σ. 8).

(2) ΕΕ L 156 της 25.6.2003, σ. 77· απόφαση όπως τροποποιήθηκε τελευταία από την απόφαση 2004/230/ΕΚ (ΕΕ L 70 της 9.3.2004, σ. 41).

(3) ΕΕ L 313 της 16.11.2002, σ. 32· απόφαση όπως τροποποιήθηκε από την απόφαση 2004/88/EΚ (ΕΕ L 24 της 29.1.2004, σ. 72).

(4) ΕΕ L 176 της 5.7.2002, σ. 46.

ΠΑΡΑΡΤΗΜΑ

Κράτη μέλη ή περιφέρειες αυτών όπου εφαρμόζεται σύστημα δικτύων επιτήρησης για τις εκμεταλλεύσεις εκτροφής βοοειδών σύμφωνα με το άρθρο 14 της οδηγίας 64/432/ΕΟΚ

>ΘΕΣΗ ΠΙΝΑΚΑ>